
The  rule  of  Not  too  much,”  by  temperance  taught, 

Due  nourishment,  not  gluttonous  delight, 

Till  many  years  over  thy  head  return, — 

So  may’st  thou  live,  till,  like  ripe  fruit,  thou  drop 
Into  thy  mother’s  lap,  or  be  with  case 

Gather’d,  not  harshly  pluck’d,  in  death  mature.  Milton. 

DISSERTATIO  MEDICA 
IN  AUGURALIS 

DJE 


DELIRIO  TREMENTE. 


Historia  hujus  morbi  satis  simplex  est.  Vix 
ulla  ejus  vestigia  in  veteribus  scriptoribus*  de- 
prehendere potui,  atque,  uti  mihi  videtur,  Dr 
Sutton  eum  primus  in  notitiam  evocavit.  Ab 
inflammatione  cerebri  olim  non  satis  distinctus 
fuit ; et  revera  (ut  inquit  Sutton)  ex  effectibus 


* Est  exemplum  unum  in  operibus  Hippocratis  quod 
fortasse  ad  hunc  morbum  referri  potest.  Licet  autem  de 
hac  re  dubitare,  itaque  ad  finem  inter  exempla  hoc  unum 
collocavi.  Fortasse  de  hoc  morbo  locutus  est,  ubi  dixit. 
Ex  7rohv7rortrif  piyo$  xcci  7rx^x(p^otrumi,  xxxoi.  Aph.  vii.  7- 

diversis  curationis  utriusque  morbi,  discrimen  pri- 
mum manifestum  factum  est.  Haec  diversitas 
quidem  tanta  fuit,  ut  ex  eadem  curatione,  quae 
in  Phrenesi  satis  idonea  est,  in  plerisque  exem- 
plis Delirii  Trementis  a-ger  celeriter  mortuus 
sit.  Cum  igitur  res  ita  se  habuit,  quidam  me- 
dici alium  modum  curandi  commode  institue- 
runt; atque  ita  duo  morbi  inter  se  a Sutton 
tandem  distincti  sunt  * * * § Postea  et  Pearson  f et 
Armstrong  J eundem  morbum  descripsit,  idem- 
que  nunc  a plerisque  medicis  bene  cognoscitur. 

Hic  morbus  autem  Delirium  Tremens  a Sut- 
ton vocatus  est,  ex  duobus  indiciis  quae  quidem 
fere  semper  eum  comitantur ; cum  vero  interdum 
unum  ex  his  non  urgeat  nomen  parum  idoneum 
esse  videtur.  Igitur  nuper  <£  Delirium  Ebriosi- 
tatis” nominatus  est  || ; quod  vix  aut  ne  vix  qui- 

* Sutton  on  Delirium  Tremens,  Peritonitis,  &c.  and  Gout. 

t Edin.  Med.  and  Chirurg.  Journal. 

J Armstrong  on  Typhus,  &c. 

§ “ Three  cases  occurred  in  my  practice,  where  it  (the 
tremor)  was  wanting.” — Armstrong  on  Typhus,  &c.  Ego 
quoque  unum  exemplum  vidi  in  quo  tremores  nulli  fuerunt. 

||  Edin.  Med.  and  Chirurg.  Journ. — Oct.  1 82 3- 

dem  melius  nomen  quam  prius  mihi  apparet,  non 
modo  quia  ex  aliis  quoque  causis  morbus  accidere 
potest,  verum  etiam  quia  semper  in  ebrietate  de- 
lirii plus  minusve  accedit.  Cum  autem  nulla 
utilitas  in  nominibus  multiplicandis  sit,  cumque 
posterius  nomen  nullo  modo  melius  quam  prius 
esse  videatur,  hoc  accepi,  quippe  quod,  si  non  op- 
timum, at  certe  usitatissimum,  optimeque  cogni- 
tum sit.  *$njj8  ilomiaib  aiobn.6 

i 

In  hoc  argumento  contemplando  igitur,  propo- 
situm est  mihi  in  partes  quinque  idem  distribue- 
re ; ita  ut  primum  De  Indiciis,  iisque  quae  ada- 
perto corpore  reperiuntur ; deinde  De  Causis ; pos- 
tea De  Ratione  Dignoscendi ; tum  autem  De  Cu- 
ratione ; et  denique  De  Prognosi,  ordine  dicam. 
His  ad  finem  accedunt  quaedam  exempla,  quo  sec- 
tiones duorum  corporum  quas  vidi  proponere  pos- 
sim. 

mcO  fjjjK  .^uranraiT  niurnioCI  no  hottuB 

Delirium  Tremens  post  magnas  potationes 
vini  aliorum  ve  humorum  ejusdem  generis,  maxi- 

ma  ex  parte  a signis  febris  incipit,  sequiturque 
plerumque  subitam  mutationem  in  modo  vivendi 
eorum,  qui  usui  potionum  ardentium  nimium 
dediti  sunt.  Interdum  morbi  accessio  admodum 

4 

subita  est,  ita  ut  homo  in  valetudine  satis  pros- 
pera nocte  fortasse  decumbat,  mane  autem  acce- 
dentis morbi  signa  se  subito  ostendant.  At  proti- 
nus inter  initia  languor  et  lassitudo  cum  mentis 
pigritia  saepe  sunt ; postea  horrores  parum  dis- 
tincti, pulsusque  molles  et  inaequales,  maxima  ta- 
men ex  parte  celeriores  minoresque  quam  pro 
consuetudine.  Calor  saepe  adauctus  est,  in  ple- 
risque  autem  exemplis  varius ; cutis  vero  mollis 
humidaque,  ita  ut  interdum  magni  sudores  pro- 
fluant. Functiones  ventriculi  multum  pertur- 
bantur; lingua  alba  humidaque  est;  cibi  fasti- 
dium, saepeque  nausea  atque  adeo  vomitus  ipse 
occurrunt.  His  accedunt  dolores  capitis  pecto- 
risque, oculi  suffusi,  pervigilium,  et  delirium. 

Haec  indicia  primum  tempus  morbi  formant, 
quod  a biduo  ad  dies  sex  septemve  plerumque 
consistit.  In  his  autem  rebus  magna  varietas 
est,  quoniam  modo  a gravissimis  signis  morbus 
fere  protinus  incipit,  modo  primum  tempus  per 

decem  quindecimve  dies  vel  etiam  diutius  protra- 
hitur. Posteaquam  vero  per  aliquod  spatium 
haec  signa  perstiterint,  tempus  secundum  (quod 
gravissimum  est)  oritur  ; et  nunc  quidem  morbus 
admodum  periculosus  fit.  Pulsus  valde  celer  exi- 
guusque,  fere  tamen  mollis,  est ; cutis  certae  par- 
tes magnis  sudoribus  conteguntur ; dolores  et  in 
capite  et  circa  praecordia  graves  s.unt,  ex  quibus 
posteriores,  manu  admota,  vel  pleno  spiritu,  mul- 
tum adaugentur  ; pervigilium  persistit,  ita  ut  ab 
initio  morbi  aeger  nullum  somnum  habeat ; agita- 
tiones et  inquietudo,  quae  antea  parum  notabiles 
fuerunt,  nunc  frequentiores  magisque  conspicuae 
fiunt ; tremores  per  totum  corpus  oriuntur,  prae- 
sertim in  extremis  partibus,  iidemque  interdum 
ad  subsultum  tendinum  ipsum  procedunt.  His 
accedit  delirium  peculiare,  quod  admodum  nota- 
bile est : hoc  autem  diversis  aegris,  diversisque 
temporibus  in  eodem  aegro,  multum  variat.  Ali- 
quando quidem  homo  praeter  consuetudinem  hi- 
laris est ; saepius  vero  vehementer  tristis.  Inter- 
dum se  in  multis  negotiis,  quae,  ut  ille  arbitratur, 
maximi  momenti  sunt,  occupatum  esse  credit, 
omnesque  ejus  cogitationes  ad  haec  ita  vertuntur, 

ut  siquid  quseris  de  aliis  rebus,  vix  respondeat, 
citoque  ad  priorem  modum  cogitandi  revertat ; 
sin  autem  de  ipsis  negotiis  loqueris,  facile  et 
.sponte  responsum  praebeat.  Interdum  vero  ani- 
mus hominis  in  rebus  omnino  diversis  versatur ; 
creditque  sorices  muresque,  aut  insecta  aliasve 
bestiolas,  aut  formas  horribiles,  circa  lectum  vel  in 
conclavi  esse,  quas  captare  assidue  conatur;  id- 
que,  ut  mihi  videtur,  ex  iis  imaginibus,  quae  apud 
nos  musci  volitantes  appellantur,  ante  oculos  vo- 
litantibus oriri  potest.  Aliquando  sonos  terribi- 
les audit,  vel  audire  se  credit,  hique  fortasse  ex 
aurium  tinnitu  oriuntur.  Praeter  haec  autem 
scire  oportet,  quod  aliquando  alias  imagines, 
aliosque  sonos,  omnino  praeter  naturam  videre  et 
audire  se  putat ; quae  omnia  totis  viribus  suis  evi- 
tare conatur.  Et  in  plerisque  exemplis  quidem 
aeger  plus  minusve  terroribus  afficitur  ; hique 
maxima  ex  parte  sunt,  vel  de  conditione  rerum 
suarum,  vel . salutis,  vel  de  animis  erga  se  amico- 
rum quos  inimicos  esse  credit.  Ex  his  autem 
timor  de  salute  sua  multo  vulgatissimus  est ; et 
quidem  metus  conspirationis  contra  vitam  suam 
fere  semper  hoc  genus  delirii  comitatur ; ita  ut 

in  terrore  agi tation eque  continua  aeger  sit.  At- 
que in  delirio  quidem  res  ita  se  habet.  Quod 
vero  ad  tremores  attinet ; notandum  est  hos  mul- 
tum differre  ab  agitationibus  aegri  motibusque 
assiduis,  qui  multum  delirio  afficiuntur  ; ita  ut, 
cum  homo  in  negotiis  esse  videtur,  tum  actio  ejus 

f r-\  , rt  f f f AT  -i  if  n fi  r»  i r 1 •}.  -.s  I 

ad  illud  negotium  pertineat  ; cum  vero  terror 
eum  movet,  tum  omnes  motus  ejus  isto  terrore 
excitentur.  ' “ Ll  zo  tI1J^)I7  11  ^iJ  'S1J{ 

Postquam  igitur  haec  indicia  per  spatium  ali- 
quod perstiterint,  brevius  longiusve,  secundum 
remedia  quae  adhibita  fuerint,  vehementiam  mor- 
bi, habitum  corporis  aegri,  iisque  similia,  aliquid 
mutationis  vel  ad  sanitatem  vel  ad  exitium  fit. 
Itaque  ubi  morbus  desinit  in  sanitatem,  somnus 
quietus  accedit,  qui,  quo  citius  in  morbo  venit, 
eo  melius  est,  posteaque  aeger  mente  sana  fere 
semper  expergiscitur  ; et  quamvis  aliquando  per- 
vigilium aliaquc  indicia  mala  iterum  revertuntur, 
vires  tamen  morbi  franguntur,  maximaque  ex 
parte  aeger  ad  prosperam  valetudinem  gradatim 
redit.  Sin  vero  somnus  non  occurrit,  indiciaque 
graviora  fiunt,  maximum  periculum  est,  atque 
adeo  signa  pestifera  cito  se  ostendunt.  Tum  ac- 

cedunt,  dilatatio  pupillarum,  pulsus  indistinctus 
atque  ita  celer  ut  vix  numerari  possit ; haec  se- 
quitur sopor,  cum  omnibus  effusionis  in  cerebrum 
signis,  celeriterque  aeger  interimitur. 

Atque  ita  Delirium  Tremens  maxima  ex  par- 
te procedit,  si  modo  nullus  alius  morbus  homi- 
nem simul  infestet.  Non  raro  autem,  alii  affec- 

- - - . 

tus  accedunt,  qui  indicia  priora  admodum  mu- 
tant. Inflammatio  propria  aut  congestio  saepe 
priori  morbo  conjungitur,  atque  in  his  exemplis, 
ratio  dignoscendi  magis  obscura  est,  morbusque 
gravior  magisque  perniciosus  esse  videtur.  Si- 
quando hae  actiones  propriae  graves  sunt,  jam 
dictis  signis  adduntur,  dolor  partis  vitiatae,  diffi- 
cultas spirandi,  tussis,  iisque  similia,  prout  aut 
pectus,  aut  ventriculus,  aut  jecur,  aut  aliud  or- 
ganum afficitur.  * Signa  morbi  ipsius  quoque 
multum  mutantur,  ea  praesertim  quae  ad  circui- 
tum sanguinis  pertinent.  Febris  plus  minusve 
inflammationis  habet ; pulsus  non  raro  plenior 
duriorque  fit  ; facies,  quae  in  simplici  morbo 
maxima  ex  parte  ex  toto  pallescit,  nunc  subinde 
rubescit ; atque  calor  magis  fixus  est. 

Complicatio  autem  quae  saepissime  occurrit,  et 

procul  dubio  est  perniciosissime!.  Erysipelas  est, 
cui  morbo  ebrii,  ex  modo  vivendi,  praesertim  ob- 
noxii sunt.  In  his  quoque  hominibus,  Erysipelas 
gravius  quam  in  aliis  maxima  ex  parte  se  osten- 
dit. Vix  opus  est  dicere,  morbum  in  talibus  ex- 
emplis non  raro  mortiferum  esse.  Protinus  ab 
initio,  indicia  adauctae  actionis  quae  per  totum 
corpus  occurrunt,  cum  proclivitate  ad  inflamma- 
tionem in  cerebro  ipso ; et,  morbo  ad  finem  pro- 
cedente,  periculum  gangraenae,  quod  in  tali  habi- 
tu corporis  semper  urget ; haec  omnia  ostendunt 
morbum  fere  extra  potestatem  medicinae  esse,  at- 
que ita,  quicunque  modus  curandi  sit,  Deliri- 
um Tremens  cum  Erysipelate  plerumque  homi- 
nem interimit. 

Sectiones  corporum  eorum  qui  hoc  morbo  mor- 
tui sunt,  ita  paucae  sunt,  ut  vix  aliquid  de  iis  di- 
cere possimus ; ideoque  rationes  signorum  cura- 
tionisque consilia  admodum  obscura  esse  viden- 
tur. Scire  tamen  licet,  ea  quae  post  mortem  re- 
periuntur  cum  indiciis  morbi  satis  bene  conve- 
nire videri.  Multum  obstat  Pathologicam  Ana- 
tomiam  (ut  vocatur)  hujus  morbi,  tam  tenuem 
esse  ; cujus  rei  causa  in  paginis  sequentibus  duae 

sectiones  narrantur.  Armstrong  quidem  di- 
cit se  sectiones  hujus  morbi  duas  vidisse ; de  iis 
autem  parum  loquitur,  et  revera  solum  inquit, 
congestiones  sanguinis  leves  in  cerebro  jecinoreque 
repertas  fuisse  *.  In  exemplis  quae  vidi,  magnae 
fuerunt  congestiones  in  sinubus,  et  in  vasis  om- 
nibus, praesertim  in  venis  membranarum;  in  ar- 
teriis vero  cerebri  ipsius  parum  aut  nihil  conges- 
tionis fuit.  Effusio  quoque  serosa  in  ventriculis 
subterque  tunicam  arachnoideam  inventa  est,  sed 
nulla  congestio  in  vasis  jeeinoris  se  ostendit  f. 


DE  CAUSIS. 

<1  m «t  y fi  fi  Ii  Yff»  i ; , St  \ \ ‘.  ■ illi'  'i  * Iflil*  i i i , ' fjJU  (1 

Causae  hujus  mali*  secundum  antiquum  ordi- 
nem, commode  dividi  posse  mihi  videntur;  in 
Praedisponentes  scilicet  (ut  vocantur),  Excitantes- 
que,  et  Proximas.  Ex  bis  quidem  duae  priores 
satis  simplices  sunt,  tertia  vero  admodum  obscu- 
ra est. 


* Armstrong  on  Typhus,  &c. 
t Vide  exempla  ad  finem. 

Causa  Praedisponens  multis  in  exemplis  mani- 
feste intemperantia  est ; quoniam  morbus  plerum- 
que in  iis,  qui  multum  potionum  ardentium  sibi 
indulgere  solent,  se  ostendit.  De  hac  re  autem 
aliquid  varietatis  esse,  ignorari  non  oportet ; quo- 
niam (ut  familiaris  meus  Dr  Stroud  mihi  dixit), 
in  illo  habitu  corporis,  qui  Nervosus  vocatur,  hoc 
vitium  aliquando  accedit ; idque  ubi  parum  aut 
nihil  ebriositatis  fuit:  quinetiam  narrantur  ex- 
empla, in  quibus  post  magnmn  usum  opii  oc- 
currit. 

Causae  Excitantes  ex  scriptoribus  de  hoc  mor- 
bo non  manifestae  videntur  ; neque  quidem  de  hac 
re  multum  dicendum  est.  In  exemplis  autem 
quae  vidi,  aliquis  animi  affectus  deprimens  mor- 
bum protinus  antecessit ; ita  ut  ex  illius  actione, 
in  habitum  corporis  prius  depravatum,  oriri  visus 
sit.  Mutatio  subita  in  modo  vivendi  alia  causa 
esse  videtur,  quae  revera  fortasse  effectum  depri- 
mentem in  animum  talis  hominis  efficere  potest. 
Et  profecto,  morbus  ipse  in  illo  proprio  affectu 
animi  qui  Hypochondriacus  vocatur,  cum  tremo- 
ribus ebriositatis  conjuncto,  consistere  videtur  ; 
ita  ut  indicia  ejus  causis  satis  bene  explicentur. 

Ac  Causas  Remotas  quidem  hae  sunt ; nunc  ad 
Causam  Proximam  veniendum  est.  Atque  hic 
quidem  difficultas  major  est.  Satis  autem  super- 
que  evidens  esse  videtur,  Delirium  Tremens,  mor- 
bum depressionis  potius  quam  excitationis  esse, 
ubi  indicia  causaeque  ejus  bene  siderentur.  At- 
que ita  congestio  illa  effusioque  serosa,  quas  post 
mortem  notatae  sunt,  meo  quidem  judicio,  causa 
proxima  totius  seriei  indiciorum  nullo  modo  ha- 
beri possunt ; eCquamvis,  ea  indicia  quae  protinus 
ante  mortem  se  ostendunt,  manifeste  ex  conges- 
tione aut  effusione  oriuntur ; haec  tamen  alias 
mutationes  sequuntur,  quibus  nomen  causae  proxi- 
mae magis  pertinet.  Quas  autem  haec  mutatio 
sit,  ego  quidem  dicere  non  possum ; quoniam  de 
hac  re  vix  ulla  nota  est  ad  sententiam  veram  for- 
mandam ; ac  revera  judicare  licet,  mutationes 
structurae  quae  oriuntur  ita  tenues  esse,  ut  oculis 
vix  observari  possint.  Non  difficile  esset  conjec- 
turas de  hac  re  formare ; cum  vero  conjecturae  so- 
lae vix  ullam  utilitatem  habeant,  illud  solum  ad- 
dendum est,  quod,  uti  ego  arbitror,  morbus  maxi- 
ma ex  parte  consistit,  in  actione  cerebri  nervo- 
rumque adaucta  atque  irregulari,  cum  conditione 

cordis  vasorumque  imbecilla  et  irritabili  conjunc- 
ta. A 

uiatofi^iis8  -IBO'  Topi-ra ; acthrod) ti>  •m-JKiq 

DE  DIGNOSCENDI  RATIONE. 

ainoijBti'ix9  ersup'  Hiilott  ^htoi'230'icpb  JHf5>i 

Delirium  Tremens  maxime  repraesentat  Phre- 
nesin,  Febremque  Continuam  et  Insaniam,  atque 
ita  licet  suspicari  eum  cum  his  singulis  olim  con- 
fundi solitum  fuisse,  rbiir  iahoa  h ni  tot  jjrra/otq 

A Phrenesi  autem,  ut  mihi  vjdetur,  facile  dig- 
nosci potest ; conditione  pulsus  cutisque,  et  quia 
intolerantia  lucis  sonique  semper  in  Phrenesi, 
nunquam  vero  in  Delirio  Tremente,  urget.  Mor- 
bo procedente  quoque,  delirium,  maximaque  ex 
parte  tremores,  naturam  ejus  satis  ostendunt. 
Atque  adeo,  ab  his  tremoribus  in  plerisque  ex- 
emplis, morbus  ab  omnibus  aliis  discerni  potest ; 
quoniam,  etsi  tremor  a quibusdam  auctoribus,  in- 
ter indicia  Phrenesis  enumeratur,  idem  que  dici- 
tur vix  non  lethalis  esse,  tamen  licet  suspicari 
hoc  ex  confusione  inter  hos  duos  morbos  acci- 
disse. 

A Febre  autem  Continua  protinus  ab  initio  ma- 
gis difficulter  discernitur ; ac  quidem  donec  deli- 

rium  se  ostendit,  in  multis  exemplis  nihil,  nisi 
prior  modus  vivendi,  suspicionem  excitat.  Simul 
atque  vero  haec  suspicio  nota  est ; considerare  de- 
bemus ea  indicia,  quae  caput  maxime  afficiunt, 
cum  conditione  cutis  pulsusque  comparata,  et  in- 
super per  vigiliup^  ex  quibus  fortasse,  antequam 
delirium  se  non  raro  morbus  discerni 

potest.  . .mfobt 

Quod  vero  ^j.  pertinet,  in  hac  vires 

corporis  magis  j^pgeqtur  quam  franguntur,  uti 
in  Delirio  Tremente  evenit  ; atque  adeo  prior 
morbus  tum,  cum  febris  accidit,  plus  minusve  ad 
similitudinem  Phrenesis  est.  Sic  pupillas  contra- 
huntur; intolerantia  lucis  plus  minusve  urget; 
oculi  quasi  inflammantur ; pulsus  durus  vel  ple- 
nus et  quasi  saltans  est;  ac  siquid  tremoris  acci- 
dit, motus  est  agitationis  potius  quam  imbecilli- 
tatis, uti  in  Delirio  Tremente  fit.  Quinetiam  in 
Insania,  asger  saspe  tacet,  et  contumax  esse  vide- 
tur ; id  quod  raro  in  altero  morbo  accidit,  in  quo 
quidem  saepe  plane  contrarii  affectus  se  osten- 
dunt. In  Delirio  Tremente  quoque  desideratur 
id  artificium,  quod  in  plerique  Insaniis  ita  nota- 
bile est. 

DE  CURATIONE. 

Modus  curandi  in  Delirio  Tremente  primum 
admotus  illius  generis  fuit,  quod  apud  nos  anti - 
phlogistic  vocatur : atque  Hic  quidem  primo  as- 
pectu satis  aptus  esse  videtur.  Ostendit  vero  ex- 
perientia, hunc  modum' ^tdrsW  iiifitilem  esse,  ita 
ut  homo,  qui  hoc  morh^-affecffis  est  atque  ita 
ciuatur,  raro  aut  nunquam  ad  sanitatem  redeat. 
Quidam  medici  igitur,  et  inter  hos  Sutton  *, 
aliam  curationem  aliaque  remedia,  idque  cum  ef- 
fectibus optimis,  adhibuerunt.  Itaque  nunc  di- 
cendum est,  in  quibus  rebus  hsec  curatio  maxima 
ex  parte  consistat,  et  quomodo  ad  varias  condi- 
tiones morbi  et  segri  ipsius  pertineat;  Hoc  vero 
optime  faciendum  puto,  singula  remedia,  condi- 
tionesque corporis  in  quibus  maxime  valeant, 
per  se  considerando. 


" Sutton  on  Delirium  Tremens,  &c.  Notari  debet  au- 
tem multos  medicos  ante  Sutton  Opium  commode  adhi- 
buisse. 

sus  sapientis  es 
dam  horum  incf 


rum,  summa  ei 
cum  Cl.  Armsi 


Igitur  sanguinis  detractio,  etsi  quibusdam  mor- 
bi indiciis  satis  apta  esse  judicari  potest ; tamen, 
ut  satis  superque  novimus,  in  plerisque  exemplis 
admodum  perniciosa  fuit;  ideoque  illas  contem- 
plationes, quae  ex  ratione  solum  derivantur  expe- 
rientiae necessario^edent.  Neque  quidem  pror- 

X toto  rejicere;  ad  quae- 
ex  effectibus  propriis  eo- 
r adhibenda  est.  Igitur 
~ sentio,  aliqua  depletione 
interdum  opus  £sse ; ita  tamen,  ut  in  usu  ejus 
cura  quam  maxima  danda  sit,  praesertim  in  iis, 
qui  sive  aetate,  sive  morbo,  sive  aliis  causis,  infir- 
miores sunt.  In  juvenibus  autem  temperamenti 
sanguinei,  quorumque  habitus  corporis  ebriosita- 
te non  multum  vitiatus  fuit,  si  dolores  vel  in  pec- 
tore, vel  in  epigastrio  urgent;  si  pulsus  aliquo 
modo  aut  durus,  aut  plenus,  aut  validus  est ; si 
spiritus  anxius,  vel  difficilis,  aliaeque  notae  inflam- 
mationis graves  sunt ; sanguis  caute  mittendus 
est : potius  vero  hirudinibus,  vel  cucurbitulis  cum 
ferro,  quam  e venis,  aut  ex  arteriis ; et  ideo  so- 
lum ut  actionem  localem  impediat. 


> 


D£  DELIRIO  TREMENTE.  17 

Vesicatoria,  ex  irritatione  quam  excitant,  ple- 
rumque aliena  esse  videntur. 

Remediis  purgantibus  autem  ad  laxandam 
solum  alvum  uti  licet,  ita  ut  nulla  irritatio,  san- 
guinisve  inordinatus  cursus,  ex  materiis  in  intes- 
tinis  oriri  possit.  Ad  hoc  coqsilium  igitur  fa- 
ciendum, alvus  protinus  iq  ' morbi  moveri 
debet,  quod  plerumque  01e£  jjJiove  medica- 
mento laxante,  satis  bene  _ Postea  du- 

cere  alvum,  quam  movere,  T*itare,  fortasse 

melius  erit;  praesertim  in  f iis  qqi  imbecilliores 
sunt. 

At  curatio  hujus  morbi  in  usu  idoneo  Opii 
maxima  ex  parte  consistit,  ita  ut  omnia  alia  re- 
media quasi  auxilia  sola  nunc  adhibere  soleant. 
Opium  igitur  vel  concretum,  vel  in  Alcoliole  so- 
lutum, vel  (id  quod  fortasse  optimum  est),  forma 
Liquoris  Opii  Sedativi,  adhibere  licet.  Copia  au- 
tem qua  datur  plurimum  a vehementia  signo- 
rum, et  sctate,  et  sexu,  et  constitutione  aegri,  et 
diuturnitate  morbi,  et  ratione  vivendi,  multum 
pendet.  In  plerisque  autem  exemplis,  Opii  con- 
creti gr.  ij.  vel  ea  portio  Tincturas  ejus  aut  Liquo- 
ris Sedativi  quae  his  respondet,  adhiberi  potest ; 

postea  gr.  iss.  quarta  vel  sexta  quaque  hora,  vel 
etiam  saepius,  usque  ad  somnum,  dare  licet.  In- 
terdum quidem  copia  Opii  multo  major  quam  hic 
dixi  esse  potest,  plerumque  vero  haec  ad  morbum 
tollendum  sufficit.  Illud  autem  ignorari  non 
oportet,  Opium  aliquando  delirium  febremque  et 
fere  omnia  indicia  jugere,  donec  somnus  efficitur, 
quo  post  certum  spatium,  aeger  maxima  ex  parte 
reficitur,  et  absque  delibo  tandem  expergiscitur. 
Itaque  etsi  morbus  augetur,  non  modo  tamen 
non  intermittendum  est  Opium,  verum  etiam  ma- 
gis assidue  admovendum  est.  Saepe  vero,  post- 
quam effectus  Opii  desierintj  actio  vitiata  iterum 
excitatur,  iterum  que  opus  est  Opio,  quo  plerum- 
que iterum  morbus  discutitur.  Opium  Calomela- 
ni  commixtum  ab  Armstrong  praecipitur  mul- 
tumque laudatur.  Omnes  autem  effectus  hujus 
mixturae  ex  Opio  solum  oriri  mihi  videntur  ; quo- 
niam pariter  bene,  citoque,  et  jucunde  sine  Calo- 
melane  morbus  tollitur. 

Ex  remediis  excitantibus,  illa  solum  adhiberi 
debent,  quae  aegro  irritamentum  usitatum  prae- 
bent; neque  ullo  modo  ventriculum  afficiunt  ; 
scilicet,  cerevisia  yalida,  vinumque,  et  alcohol. 

Ex  his  autem  duo  posteriora  meliora  sunt,  alter- 
utrumque  dari  potest.  Maxima  ex  parte  autem, 
ab  iis  qui  potionibus  ardentibus  multum  usi  sunt, 
mera  requiruntur ; atque  hic  quidem  caute  adhi- 
benda sunt,  neque  nisi  aqua  commixta.  Cam- 
phora  etiam,  cum  multis  aliis  remediis  ex  hoc 
ordine,  adhibita  est,  et,  ut  dicitur,- -commode. 

Perfundere  corpus  aqUa:'  frigida,  secundum 
Armstrong  remedium  Rtilissimtfln  est  *.  Cum 
vero  usum  ejus  nunquam^ viderim, ^sententiam  de 
hac  re  dare  non  possum. 

Victus  ratio  autem  levis  esse  debet,  quoniam 
functiones  ventriculi  multum  perturbantur.  Quod 
ad  animum  pertinet,  omnia  quae  irritant,  quan- 
tum, fieri  potest,  fugienda  sunt  ; aegerque  in 
maxima  quiete  servandus  est.  Sic  in  conclave 
neque  nimium  neque  parum  lucis  admittendum 
est,  atque  strepitus  sonique  omnium  generum  evi- 
tandi sunt ; non  quod  intolerantia  ulla  soni  sit, 
sed  quod  soni  non  recte  animo  percipiantur,  fal- 
sasque  impressiones  excitent. 


Armstrong  on  Typhus,  &c. 

DE  PRiESAGIO. 


Formandum  est  Praesagium  ex  remediorum 
effectibus,  causarum  vehementia,  gravitate  diu- 
turnitateque morbi,  prioribus  modis  vivendi,  aegri 
corporis  habitu,  iisque  similibus.  Igitur,  si  con- 
stitutio non  multum*  frangitur  ; si  consuetudines 
intemperantiae  non  diu  perstiterint,  si  delirium 
aliaque  indicia,  praesertim  inquietudo  non  au- 
geantur ; si  morbus  recens  sit ; et  praeter  om- 
nia, si  somnus  protinus  in  initio  obtinere  pos- 
sit, aeger  ad  sanitatem  maxima  ex  parte  pervenit. 

• r 

Sin  vero  contra,  aegri  constitutio  multum  corrum- 
pitur ; si  ebriositas  longa  fuerit ; si  delirium  ve- 
hementissimum  sit,  inquietudoque  et  agitationes 
perpetuae ; si  aliqua  indicia  soporis  aut  convulsio- 
num urgeant;  si  remedia  post  certum  spatium 
tranquillitatem  non  obtineant,  perniciosum  et  vix 
non  lethale  malum  erit. 

4as  &iidrdi)R  aiaqasv  fninoli  iiqO  jjoml  mm* 
-9id  nrc/Ji»  tttiiHOtr  tanxoa  3ftJMR  oijpsibniaoq 

sojas  non  bono  bi>  winunq  ,noqnv*  i* 

EXEMPLA. 

A.  S.  Foemina,  aet.  30.  In  Valetudinarium 
nostrum  die  10mo  mensis  Januarii  1822  accepta 
est,  cum  doloribus  gravibus  capitis  pectorisque, 
sudoribus  post  horrores,  aliisque  febris  indiciis. 
Pulsus  88  et  mollis  fuit ; cutis  mollis  humida- 
que  ; facies  rubra  et  sudoribus  j contecta.  Haec 
signa  per  octo  dies  perstiterant,  atque  plus  mi- 
nusve  urgebant,  maximaque  ex  parte  remediis 
laxantibus  ad  diem  12  Jan.  curata  sunt.  Tunc 
demum  repertum  est,  morbum  a delirio  inquietu- 
dineque protinus  post  ebrietatem  incepisse.  Pos- 
tea, Tinctura  Opii  in  portionibus  dimidiae  drach- 
mae, nocte  maneque,  cum  variis  remediis  laxanti- 
bus, per  biduum  adhibita  fuit.  Die  14  Jan. 
Tincturae  Opii  d ij.  datae  sunt,  quos  fere  proti- 
nus secutum  est  delirium  vehementissimum,  quod 
plus  minusve  per  noctem  perstitit.  Per  hoc  spa- 
tium Tinctura  Opii  iterum  vespere  adhibita  est, 
postridieque  mane  semel  atque  iterum,  cum  bre- 
vi tempore,  paulum  dormivit,,  (id  quod  non  antea 

fecera  tpost  introitum  in  Valetudinarium),  postea- 
que  quieta,  delirio  autem  persistente,  fuit.  Pro- 
tinus post  meridiem  hujus  diei,  (scilicet  15  Jan.) 
Opii  gr.  ij.  devoravit;  quae  iterum  tertioque  ad- 
hibita sunt,  scilicet  horis  quinta  decimaque  ves- 
pertinis. Nocte  sequenti  bene  dormivit;  pos- 
tridie absque  delirio  meliusque  se  habuit ; mor- 
busque Opio  remediisque  laxantibus  assidue  ad- 
motis, gradatim,  quamvis  tarde,  tandem  decessit. 

R.  W.  Tabernarius,  aet.  29-  Mense  Maiae  1822 
morbo  primum  vexatus  est.  Potionibus  ardentibus 
diu  multumque  usus  erat.  Die  primo  morbi,  re- 
bus adversis  animus  affectus  est,  malumque  fere 
protinus  accessit,  incipiens  a delirio.  Ab  illo 
tempore  nullum  aut  vinum  aut  alcohol  bibit ; ne- 
que dormivit.  Die  secundo  Oleum  Ricini  sump- 
sit ; tertio,  in  Valetudinarium  intravit.  Tremores 
per  totum  corpus,  in  membris  ad  subsultum  ten- 
dinum spectantes,  urgebant.  Facies  tumida  ru- 
braque  fuit ; oculi  suffusi,  pupillae  luce  secundum 
naturam  affectae  sunt ; dixit  autem  oculum  dex- 
trum, luce  admota,  paulum  dolere.  Dolores  in 
tempore  dextro,  subterque  mamillam  dextram,  et 

in  abdomine,  fuerunt.  His  accesserunt,  pulsus 
132  undulans,  cutis  humida,  sitis,  aliaque  indi- 
cia febris.  Attentio  facile  excitata  est,  et  satis 
bene  aliquamdiu  perstitit;  memoria  aliquatenus 
defecit ; de  infortuniis  suis  autem  multum  locu- 
tus est.  Aliquando  imagines  falsas  se  videre 
credidit.  Hora  quinta  vespertina  Opii  gr.  iss. 
devoravit,  atque  post  horam  tantundem,  iterum- 
que  post  horas  duas.  Postea  Tincturae  Opii  3j*  al- 
tera quaque  hora,  usque  ad  secundam  portionem, 
habuit.  Per  hoc  spatium  vero  indicia  gradatim 
adaucta  sunt.  Spiritus  cum  sono  et  singultu  ef- 
fectus est ; animus  defecit ; membra  frixerunt, 
pulsusque  vix  sentiri  potuit.  Hora  prima  matu- 
tina homo  mortuus  est.  Sectio  Corporis  venas 
protinus  subter  cutem  humerorum  cervicisque 
tumidas  esse  ostendit.  Pericranio  inciso,  sanguis 
ex  ore  naribusque  effusus  est.  Vasa,  praesertim 
venae  Durae  Matris,  admodum  tumida  fuerunt.  Ili 
Pia  Matre  etiam,  venae  ex  toto,  atque  adeo  iu 
quibusdam  partibus  arteriae  quoque,  sanguine  dis- 
tentae sunt.  Effusio  serosa  subter  Tunicam  Arach- 
noideam et  in  ventriculis  reperta  est.  Venae  ce- 
rebri ipsius  Plexusque  Choroidis,  etiam  multum 

ampliatae  fuerunt.  In  peetoris  multis  partibus 
membranae  inter  se  conjunctae  sunt ; effusiones- 
que et  serosae  et  sanguineae  in  pulmonem  ipsum 
notatae  fuerunt.  Sanguis  vix  in  ulla  parte  cor- 
poris cruorem  formavit.  Jecur  aliaque  viscera 
abdominalia  sana  esse  visa  sunt. 

W.  L.  aet.  28.  In  Valetudinarium  mense 
Junii  anni  1822  acceptus  est.  Per  ultimum 
triennium  fere  singulis  noctibus  ebrius  decubue- 
rat, tremoresque  manuum  constantes,  nisi  tum 
cum  ebrius  fuit,  habuit.  Delirium  proprium  hu- 
jus morbi  bene  se  ostendit,  homoque  multos  so- 
rices aliasque  res  injucundas  circa  lectum  esse 
credidit.  Fere  semper  de  infortuniis  suis  locu- 
tus est,  et  aliquando  ex  adstantibus  de  curru  suo 
habenisque,  quae  se  amisisse  putavit,  plurima 
quaesivit.  Tremores  maximi  assiduique  urge- 
bant ; atque  quidem  omnia  indicia  morbi  admo- 
dum propria  fuerunt.  Horum  omnium  curiosa 
enumeratio  nimis  longa  esset,  itaque  praecipua 
sola  narravi.  Curatio  eadem  pene  atque  in  prio- 
ribus exemplis  fuit,  nisi  quod  plus  Opii  ex  majo- 
re vi  morbi  hic  adhibitum  est ; et  revera  cum  ef- 

fectibus  satis  prosperis  pro  tempore.  Homo  au- 
tem exulcerationem  in  brachiis  habuit,  quae  con- 
tra curationem  fuit,  tandemque  humoris  absorp- 
tione interemptus  est.  Sectio  Corporis  ostendit  ef- 

‘ Vi  T I ' . v *WAIT 

fusionem  serosam  subter  Tunicam  Arachnoideam. 
In  cerebro  ipso  puncta  rubra,  non  autem  praeter 
naturam,  fuerunt.  Copia  exigua  humoris  serosi 
in  utroque  ventriculo  laterali,  et  etiam  in  tertio 
quartoque  ventriculis,  reperta  est.  Multum  au- 
tem humoris  in  basi  cerebri  repertum  est ; Plex- 
usque Choroides  subalbidi  fuerunt.  Sinus  latera- 
les sanguine  tumidi  fuerunt.  Jecur  aliaque  vis- 
cera satis  integra  visa  sunt. 

Hoc  insequens  exemplum  ex  operibus  Hippo- 
cratis citatur.  “ Chaerionem  qui  decumbebat 
apud  Demenetum,  ex  potu  febris  corripuit.  Sta- 

tim  autem  capitis  gravitas  dolorosa — non  dormivit 
— alvus  turbata  ex  tenuibus  biliosis.  Tertia  die 
febris  acuta ; capitis  tremor,  maxime  autem  labii 
inferni — paulo  post  rigor ; convulsiones ; penittis 
mente  motus  est.  Noctem  moleste  tulit.  Quar- 

ta  perquietem  parum  dormivit — parum  deliravit! 
Quinta  laboriose  omnia  exacerbata  sunt— deliri- 

um — noctem  moleste  tulit — non  dormivit.  Sex- 
ta per  eadem.  Septima  superriguit — febris  acu- 
ta— sudavit  per  totum — -judicatus  est.  Huic  per- 
petuo ab  alvo  secessus  biliosi,  pauci  meri,” — iis- 
que similia,  homo  sanatus  est. 

